Il-Kummissjoni Ewropea tiddedika l-Kollokju annwali tagħha dwar id-Drittijiet Fundamentali lid-”Demokrazija fl-UE” f'mument meta l-Ewropej jinsabu mħassba dwar l-indħil fl-elezzjonijiet. Stħarriġ ġdid tal-Ewrobarometru li ġie ppubblikat illum jixħet dawl fuq l-aspettattivi tal-Ewropej għall-elezzjonijiet Ewropej ta' Mejju 2019 u dak li jista' jimmotivahom biex jitfgħu l-vot tagħhom. Dan juri wkoll li l-maġġoranza taċ-ċittadini tal-UE huma mħassba li l-kampanji ta' diżinformazzjoni, l-iżvelar ta' data u l-attakki ċibernetiċi se jinterferixxu fil-proċessi elettorali. Il-Kollokju dwar id-Drittijiet Fundamentali annwali tal-2018 qiegħed jiġbor flimkien politiċi, riċerkaturi, ġurnalisti, NGOs u attivisti biex jiddiskutu kif id-demokraziji tagħna jsiru aktar reżilenti u inklussivi, kif għandu jingħata appoġġ lis-soċjetà ċivili u kif jistgħu jitħarsu aħjar l-elezzjonijiet liberi u ġusti. Frans Timmermans, l-Ewwel Viċi President tal-Kummissjoni Ewropea, qal: “Ir-riċerka tagħna turi li n-nies huma tassew imħassba dwar id-diżimformazzjoni. It-tajjeb hu li aktar u aktar ċittadini iħarsu b'għajn kritika lejn l-informazzjoni li tingħatalhom, u huma konxji sew tal-forzi mudlama li jkunu jridu jimmanipulaw dak li jaqraw, jaħsbu u fl-aħħar mill-aħħar dak li jivvutaw għalih. F'isem il-leġittimità tad-demokrazija Ewropea tagħna, huwa essenzjali li ċ-ċittadini jużaw id-dritt tal-vot tagħhom. U dan huwa għaliex aħna lkoll, l-istituzzjonijiet u l-Istati Membri tal-UE, hemm bżonn li nipproteġu l-elezzjonijiet tagħna u li nagħtu spinta lid-demokrazija tagħna.” Věra Jourová, il-Kummissarju Ewropew għall-Ġustizzja, il-Konsumaturi u l-Ugwaljanza bejn is-Sessi, żiedet tgħid: “Dan l-istħarriġ jikkonferma li l-Ewropej jafu li l-elezzjonijiet li ġejjin mhux se jkunu bħal tas-soltu. Huma jistennew azzjonijiet li jiggarantixxu elezzjonijiet ġusti u bla perikli. Jistennew aktar informazzjoni dwar l-UE u wċuħ ġodda fil-politika. Qegħdin naħdmu biex niġġieldu l-manipulazzjoni illegali tad-data, biex neħduha kontra d-diżinformazzjoni u biex l-elezzjonijiet tagħna jsiru aktar reżiljenti. Iżda għandna bżonn l-involviment sħiħ tal-gvernijiet tal-UE u tal-partiti politiċi kollha. Inkunu nistgħu nindirizzaw it-tħassib tan-nies jekk nagħmlu dan flimkien.” Dak li l-Ewropej iridu qabel l-elezzjonijiet Ewropej 42 % tal-Ewropej marru jivvutaw fl-elezzjonijiet Ewropej tal-2014. Iċ-ċifri ppubblikati llum jindikaw dak li jista' jimmotiva lill-Ewropej biex jivvutaw aktar bi ħġarhom: Il-Kummissjoni Juncker ilha taħdem b'mod attiv biex l-UE titressaq eqreb lejn iċ-ċittadini tagħha. Il-Kummissarji Ewropej ikkomunikaw maċ-ċittadini u pparteċipaw f'aktar minn elf Djalogu taċ-Ċittadini mill-bidu tal-mandat. Il-Kummissjoni nediet diversi kampanji, inkluża l-kampanja dwar l-UE li tipproteġi kif ukoll il-kampanja EU and Me, li hija mmirata lejn il-ġenerazzjonijiet li tilgħin. Hekk kif qegħdin joqorbu l-elezzjonijiet, il-Kummissjoni Ewropea, flimkien mal-Parlament Ewropew, se jorganizzaw kampanji ta' sensibilizzazzjoni biex jimmobilizzaw liċ-ċittadini biex jivvutaw. Tħassib relatat mal-elezzjonijiet Iċ-ċifri tal-lum juru li l-Ewropej huma mħassba dwar l-indħil fl-elezzjonijiet: Iżda l-Ewropej bi ħġarhom jaqblu (74-81 %) fuq il-mod li bih għandu jiġu indirizzati dawn it-theddidiet: Nindirizzaw l-isfidi F'Settembru, il-Kummissjoni Ewropea diġà kienet ressqet sensiela ta' miżuri konkreti biex tiżgura li l-elezzjonijiet tal-Parlament Ewropew tas-sena d-dieħla jiġu organizzati b'mod liberu, ġust u bla perikli. Il-miżuri jinkludu aktar trasparenza fejn jidħlu riklami politiċi onlajn u l-possibbiltà li jiġu imposti sanzjonijiet għall-użu illegali ta' data personali sabiex jiġi influwenzat apposta l-eżitu tal-elezzjonijiet Ewropej. Il-Kummissjoni Ewropea stabbiliet ukoll netwerk ta' kooperazzjoni elettorali Ewropew, li ser jiltaqa' għall-ewwel darba f'Jannar 2019. Il-Kummissjoni tappella lill-Istati Membri biex jaħtru r-rappreżentant tagħhom għal dan in-netwerk mill-aktar fis possibbli. Il-Kollokju tad-Drittijiet Fundamentali se jagħti ħarsa lejn soluzzjonijiet potenzjali hekk kif qed toqrob l-ewwel laqgħa tan-netwerk. Dwar l-informazzjoni qarrieqa, il-Kummissjoni Ewropea qiegħda tieħu għadd ta' azzjonijiet. Kumpaniji ewlenin tat-teknoloġija x-xahar li għadda ffirmaw il-Kodiċi ta' Prattika dwar tad-Diżinformazzjoni, li ser jgħin biex ikun hemm aktar trasparenza dwar ir-reklamar politiku onlajn sponsorjat. Il-Kummissjoni Ewropea u s-Servizz Ewropew għall-Azzjoni Esterna (SEAE) bħalissa qegħdin jiffinalizzaw Pjan ta' Azzjoni komuni dwar l-informazzjoni qarrieqa għal reazzjoni kkoordinata fil-livell tal-Unjoni u tal-Istati Membri kontra t-theddid tal-informazzjoni qarrieqa. Dan il-pjan ta' azzjoni għandu jiġi adottat fil-ġimgħat li ġejjin. L-isfond L-istħarriġ tal-Ewrobarometru dwar id-Demokrazija u l-Elezzjonijiet sar permezz ta' 27,474 intervista f'wiċċ imb' wiċċ fid-djar ta' dawk li wieġbu fi 28 Stat Membru tal-UE. Il-ġabra ta' miżuri għall-protezzjoni tal-elezzjonijiet Ewropej jiffukaw fuq: Għal aktar informazzjoni L-Ewrobarometru għad-Demokrazija u l-Elezzjonijiet - rapport u skedi informattivi L-Istat tal-Unjoni 2018: Għal kisba ta' elezzjonijiet Ewropej liberi u ġusti Il-Kollokju Annwali dwar id-Drittijiet Fundamentali